กฎกระทรวงกฎกระทรวงกำหนดเขตทะเลชายฝั่งพ.ศ. ๒๕๖๐[๑] อาศัยอำนาจตามความในบทนิยามคำว่าทะเลชายฝั่ง ในมาตรา ๕ และมาตรา ๖ วรรคหนึ่ง แห่งพระราชกำหนดการประมงพ.ศ. ๒๕๕๘ รัฐมนตรีว่าการกระทรวงเกษตรและสหกรณ์ออกกฎกระทรวงไว้ ดังต่อไปนี้ข้อ๑ กำหนดให้จังหวัดกระบี่ มีเขตทะเลชายฝั่งนับจากแนวชายฝั่งทะเลที่น้ำทะเลจรดแผ่นดินบริเวณชายฝั่งและบริเวณชายเกาะ ทั้งนี้ ภายในแนวเขตตามแผนที่ท้ายกฎกระทรวงหมายเลข๑/๙ข้อ๒ กำหนดให้จังหวัดชลบุรีมีเขตทะเลชายฝั่ง ดังต่อไปนี้(๑)ระยะสามไมล์ทะเลนับจากแนวชายฝั่งทะเลที่น้ำทะเลจรดแผ่นดินบริเวณชายฝั่ง(๒)ระยะหนึ่งจุดหกไมล์ทะเลนับจากแนวชายฝั่งทะเลที่น้ำทะเลจรดแผ่นดินบริเวณชายเกาะทั้งนี้ภายในแนวเขตตามแผนที่ท้ายกฎกระทรวงหมายเลข ๒/๙ข้อ๓ กำหนดให้จังหวัดตรังมีเขตทะเลชายฝั่งนับจากแนวชายฝั่งทะเลที่นํ้าทะเลจรดแผ่นดินบริเวณชายฝั่งและบริเวณชายเกาะ ทั้งนี้ภายในแนวเขตตามแผนที่ท้ายกฎกระทรวงหมายเลข ๓/๙ข้อ๔ กำหนดให้จังหวัดตราดมีเขตทะเลชายฝั่ง ดังต่อไปนี้(๑)ระยะห้าไมล์ทะเลนับจากแนวชายฝั่งทะเลที่น้ำทะเลจรดแผ่นดินบริเวณชายฝั่ง(๒)ระยะสามไมล์ทะเลนับจากแนวชายฝั่งทะเลที่น้ำทะเลจรดแผ่นดินบริเวณชายเกาะทั้งนี้ภายในแนวเขตตามแผนที่ท้ายกฎกระทรวงหมายเลข ๔/๙ข้อ๕ กำหนดให้จังหวัดพังงามีเขตทะเลชายฝั่ง ดังต่อไปนี้(๑)ระยะสามไมล์ทะเลนับจากแนวชายฝั่งทะเลที่น้ำทะเลจรดแผ่นดินบริเวณชายฝั่ง(๒)ระยะหนึ่งจุดห้าไมล์ทะเลนับจากแนวชายฝั่งทะเลที่น้ำทะเลจรดแผ่นดินบริเวณชายเกาะทั้งนี้ภายในแนวเขตตามแผนที่ท้ายกฎกระทรวงหมายเลข ๕/๙ข้อ๖ กำหนดให้จังหวัดภูเก็ตมีเขตทะเลชายฝั่งระยะหนึ่งจุดห้าไมล์ทะเล นับจากแนวชายฝั่งทะเลที่น้ำทะเลจรดแผ่นดินบริเวณชายเกาะ ทั้งนี้ภายในแนวเขตตามแผนที่ท้ายกฎกระทรวงหมายเลข ๖/๙ข้อ๗ กำหนดให้จังหวัดระนองมีเขตทะเลชายฝั่ง ดังต่อไปนี้(๑)ระยะสามไมล์ทะเลนับจากแนวชายฝั่งทะเลที่น้ำทะเลจรดแผ่นดินบริเวณชายฝั่ง(๒)ระยะหนึ่งจุดหกไมล์ทะเลนับจากแนวชายฝั่งทะเลที่น้ำทะเลจรดแผ่นดินบริเวณชายเกาะทั้งนี้ภายในแนวเขตตามแผนที่ท้ายกฎกระทรวงหมายเลข ๗/๙ข้อ๘ กำหนดให้จังหวัดสตูลมีเขตทะเลชายฝั่ง ดังต่อไปนี้(๑)ระยะสามไมล์ทะเลนับจากแนวชายฝั่งทะเลที่น้ำทะเลจรดแผ่นดินบริเวณชายฝั่ง(๒)ระยะหนึ่งจุดห้าไมล์ทะเลนับจากแนวชายฝั่งทะเลที่น้ำทะเลจรดแผ่นดินบริเวณชายเกาะทั้งนี้ภายในแนวเขตตามแผนที่ท้ายกฎกระทรวงหมายเลข ๘/๙ข้อ๙ กำหนดให้จังหวัดสุราษฎร์ธานีมีเขตทะเลชายฝั่ง ดังต่อไปนี้(๑)ระยะสามไมล์ทะเลนับจากแนวชายฝั่งทะเลที่น้ำทะเลจรดแผ่นดินบริเวณชายฝั่งและบริเวณชายเกาะเต่า(๒)ระยะสองไมล์ทะเลนับจากแนวชายฝั่งทะเลที่น้ำทะเลจรดแผ่นดินบริเวณชายเกาะยกเว้นเกาะเต่าทั้งนี้ภายในแนวเขตตามแผนที่ท้ายกฎกระทรวงหมายเลข ๙/๙ข้อ ๑๐ เขตทะเลชายฝั่งตามข้อ ๑ ข้อ ๓ ข้อ ๔ ข้อ ๕ข้อ ๖ ข้อ ๗ ข้อ ๘ และข้อ ๙ ไม่รวมถึงเขตอุทยานแห่งชาติตามกฎหมายว่าด้วยอุทยานแห่งชาติให้ไว้ ณ วันที่ ๓๐พฤษภาคม พ.ศ. ๒๕๖๐พลเอก ฉัตรชัย สาริกัลยะรัฐมนตรีว่าการกระทรวงเกษตรและสหกรณ์[เอกสารแนบท้าย]๑. แผนที่ท้ายกฎกระทรวงกำหนดเขตทะเลชายฝั่งพ.ศ. ๒๕๖๐ (ดูข้อมูลจากภาพกฎหมาย)หมายเหตุ :- เหตุผลในการประกาศใช้กฎกระทรวงฉบับนี้ คือโดยที่มาตรา ๕ และมาตรา ๖ วรรคหนึ่ง แห่งพระราชกำหนดการประมงพ.ศ. ๒๕๕๘ บัญญัติให้รัฐมนตรีว่าการกระทรวงเกษตรและสหกรณ์มีอำนาจออกกฎกระทรวงกำหนดให้เขตทะเลชายฝั่งในบริเวณใดมีระยะนับจากแนวชายฝั่งทะเลออกไปน้อยหรือมากกว่าสามไมล์ทะเลก็ได้แต่ต้องไม่น้อยกว่าหนึ่งจุดห้าไมล์ทะเลและไม่เกินสิบสองไมล์ทะเลสมควรกำหนดเขตทะเลชายฝั่งของจังหวัดที่มีแผ่นดินติดทะเล ได้แก่ จังหวัดกระบี่จังหวัดชลบุรี จังหวัดตรัง จังหวัดตราด จังหวัดพังงาจังหวัดภูเก็ต จังหวัดระนอง จังหวัดสตูล และจังหวัดสุราษฎร์ธานี ให้มีระยะนับจากแนวชายฝั่งทะเลออกไปน้อยหรือมากกว่าสามไมล์ทะเลเพื่อประโยชน์ในการกำหนดมาตรการบริหารจัดการทรัพยากรสัตว์น้ำในเขตทะเลชายฝั่งให้อยู่ในภาวะที่เหมาะสมและสามารถทำการประมงได้อย่างยั่งยืน จึงจำเป็นต้องออกกฎกระทรวงนี้ปุณิกา/ภวรรณตรี/จัดทำ๒ มิถุนายน๒๕๖๐นุสรา/ตรวจ๗ กรกฎาคม ๒๕๖๐[๑] ราชกิจจานุเบกษาเล่ม ๑๓๔/ตอนที่ ๕๙ ก/หน้า ๑๖/๓๑ พฤษภาคม ๒๕๖๐